**Раздел 4**

**РЕД И УСЛОВИЯ ЗА ПРОВЕЖДАНЕ НА ПУБЛИЧНО СЪСТЕЗАНИЕ ЗА ВЪЗЛАГАНЕ НА ОБЩЕСТВЕНА ПОРЪЧКА**

**1.** Възложител на настоящата процедура „публично състезание” за избор на изпълнител на обществена поръчка, възлагана по реда на Глава двадесет и пета, Раздел II от Закона за обществените поръчки, съгласно чл. 5, ал. 2, т. 9 от ЗОП е Кметът на Община Панагюрище с административен адрес:

гр. Панагюрище, пк: 4500,

пл. „20 - ти април“ № 13,

е-mail: oba.panagyurishte@gmail.com,

Тел: +357 60049,

Факс: +357 63068

Основен адрес на възлагащия орган/възложителя: <https://www.panagyurishte.org/>

Адрес на профила на купувача (URL): <https://panagyurishte.nit.bg/>

Лицe за контакти: инж.Златка Рупова

**2**. Обществената поръчка e с предмет: **„Упражняване на строителен надзор при изпълнението на обект „Благоустрояване на жк. „Оптикоелектрон“ II, кв. 145, гр. Панагюрище“ – етап II“**

**3. Обектът на поръчката е „услуга“** по смисъла на чл. 3, ал. 1, т. 3 от ЗОП **–**упражняване на строителен надзор и контрол при изпълнението на СМР съгласно чл. 168 от Закона за устройство на територията, в т.ч. изготвяне на окончателен доклад и Технически паспорт на сградите, както и да контролира, отчита и удостоверява вида, количествата и стойността на извършените СМР на обекта.

*Предметът на обществената поръчка е подробно описан в Раздел 1 - Техническа спецификация.*

**4. Възможност за представяне на варианти в офертите –** не.

**5**. **Място за изпълнение на поръчката** обществената поръчка е ж.к. „Оптикоелектрон“ II, кв. 145, гр. Панагюрище

**6**. **Срокове за изпълнение на поръчката:** Сроковете за изпълнение на дейностите по договора, са както следва:

6.1. Срок за упражняване на строителен надзор - до получаване Удостоверение за въвеждане в експлоатация/разрешение за ползване;

6.2. Срок за изготвяне и предаване на Възложителя на окончателен доклад и Технически паспорт на строежа, съгласно Наредба № 5/28.12.2006г. за техническите паспорти на строежите – по предложение на участника, но не по-малко от 5 (пет) календарни днии не по-вече от 10 (десет) календарни дни от датата на съставяне на Констативен акт за установяване годността за приемане на строежа (образец № 15) на основание чл. 176, ал.1 от ЗУТ;

6.3. Срок за отговорностите по чл. 168, ал. 7 от ЗУТ - до изтичане на гаранционния срок на обекта, определен в чл. 20, ал. 4 от Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**Максималният срок определен от Възложителя за изпълнение на строителството на обекта е 150 календарни дни**.

**III. ПРОГНОЗНА СТОЙНОСТ НА ОБЩЕСТВЕНАТА ПОРЪЧКА**

**7.** Прогнозната стойност на поръчката е в размер до **15 000,00 лв.** (петнадесет хиляди) без ДДС.

Посочената прогнозна стойност е максимална стойност за участниците при подготовката и подаването на техните оферти.Участник, предложил цена, по-висока от прогнозната, ще бъде отстранен от участие в настоящата процедура.

**IV. ФИНАНСИРАНЕ И НАЧИН НА ПЛАЩАНЕ**

**8.** Възложителят ще финансира дейностите със средства осигурени от бюджета на община Панагюрище.

**9.** Критерий за възлагане: Обществената поръчка се възлага въз основа на „икономически най-изгодната оферта”. Икономически най-изгодната оферта се определя въз основа на критерий за възлагане **„оптимално съотношение качество/цена“** по чл. 70, ал. 2, т. 3 от ЗОП.

**10.** Начин на плащане:

**10.1.** Първото плащане се извършва в 30 дневен срок въз основа на следните документи: подписан Протокол обр.2 по Наредба № 3 от 31.07.2003 г. за откриване на строителна площадка за обекта и фактура за дължимата сума, явяваща се 20 % (двадесет на сто) от предложената цена за упражняване на строителен надзор по време на изпълнение на строителството, в това число изготвянето на окончателен доклад и технически паспорт, както и контрол, отчитане и удостоверяване вида, количествата и стойността на извършените СМР на обекта.

**10.2.** Окончателно плащане – в 30 дневен срок въз основа на следните документи: Удостоверение за въвеждане в експлоатация на строежа, окончателен доклад и Технически паспорт на строежа, приемо-предавателен протокол за окончателно приемане на изпълнението по Договора и оригинална фактура, явяваща се 80 % (осемдесет на сто) от предложената цена за упражняване на строителен надзор по време на изпълнение на строителството, в това число изготвянето на окончателен доклад и технически паспорт, както и контрол, отчитане и удостоверяване вида, количествата и стойността на извършените СМР на обекта.

**V. ДОКУМЕНТАЦИЯ ЗА УЧАСТИЕ**

**11**. Възложителят предоставя неограничен, пълен, безплатен и пряк достъп чрез електронни средства до документацията за обществената поръчка в официалната си интернет страница в Профила на купувача на адрес: <https://panagyurishte.nit.bg/> , откъдето всеки участник може да я изтегли, за да изготви своята оферта.

**12.** Лицата могат да поискат писмено от възложителя **разяснения** по условията на обществената поръчка **до 5 дни преди изтичане на срока за получаване на офертите**. Възложителят публикува на Профила на купувача разясненията в **срок до 3 дни** от получаване на искането.

1. Съгласно чл. 179, ал.1 от ЗОП, възложителят може да направи промени в обявлението и/или документацията на обществената поръчка по собствена инициатива или по искане на заинтересовано лице, направено в **срок до 3 дни** от публикуване на обявлението за обществена поръчка. Промени се правят еднократно, като обявлението за изменение или допълнителна информация и решението, с което то се одобрява, се изпращат за публикуване в **срок до 7 дни** от публикуването в РОП на обявлението за обществена поръчка.

**VI. УСЛОВИЯ ЗА УЧАСТИЕ**

1. Участник в процедурата за възлагане на обществената поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги съгласно законодателството на държавата, в която то е установено.

**15.** Клон на чуждестранно лице може да е самостоятелен участник в процедура за възлагане на обществена поръчка ако може самостоятелно да подава оферти за участие и да сключва договори съгласно законодателството на държавата в която е установен. В този случаи, ако за доказване на съответствие с изискванията за икономическо и финансово състояние технически и професионални способности клонът се позовава на ресурсите на търговеца клонът представя доказателства, че при изпълнение на поръчката ще има на разположение тези ресурси.

**16**. В случай на участник – обединение, което не е юридическо лице трябва да се представи копие от документ от който да е видно правното основание за създаване на обединението както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението, като бъде определен партньора, който да представлява обединението за целите на обществената поръчка;
* дейностите които ще изпълнява всеки член на обединението.

**17.** Възложителят **отстранява от участие** в процедура за възлагане на обществена поръчка участник (основания за задължително отстраняване), когато:

**17.1.** е осъден с влязла в сила присъда, за престъпление по 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

**17.2.** е осъден с влязла в сила присъда, за престъпление, аналогично на тези по т. 17.1 по-горе, в друга държава членка или трета страна;

**17.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

Точка 17.3. не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния оборот за последната приключена финансова година, но не повече от 50 000 лв.

**17.4.** е налице неравнопоставеност в случаите по чл. 44, ал. 5 от Закона за обществените поръчки;

**17.5.** е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**17.6.** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

**17.7.** е налице конфликт на интереси, който не може да бъде отстранен.

**17.8.** **Специфичните национални основания за отстраняване** са посочени в образеца на ЕЕДОП:

- наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

- обстоятелства по чл. 69 от Закона за противодействие на корупцията и за отнемане на незаконно придобитото имущество.

**Доказване съответствие с посочените изисквания за Специфични национални основания за отстраняване:**участниците декларират съответствието си с посоченото изискване, като отбелязват „да" или „не" в раздел „Г" от част III „Основания за изключване" на ЕЕДОП.

**Отговор „не“ се отнася за всички обстоятелства.** При отговор „да“ лицето трябва да посочи конкретното обстоятелство, както и евентуално предприетите мерки за надеждност.

Когато участникът е обединение/консорциум, който не е юридическо лице, съответствието с посоченото изискване се декларира за всеки един от участниците в обединението. Когато участникът възнамерява да използва подизпълнители или се позовава на капацитета на трети лица по отношение на критериите за подбор, същият трябва да удостовери, че по отношение на подизпълнителите и третите лица не са налице основанията за отстраняване от процедурата за възлагане на обществена поръчка.

**17.9. Други основания за отстраняване:**

17.9.1. Участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

17.9.2. Участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10;

17.9.3. Участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;

17.9.4. Участници, които са свързани лица;

17.9.5. Участник, подал заявление за участие или оферта, които не отговарят на условията за представяне, включително за форма, начин, срок и валидност;

17.9.6. Лице, което е нарушило забраната по чл. 101, ал. 9 или 10 от ЗОП;

17.9.6. Участник, който е предложил цена за изпълнение на поръчката, по-висока от определената в обявлението от Възложителя.

17.9.7. Участник, който след покана от Възложителя не удължи в определен срок валидността на офертата си.

1. Основанията по т. 17.1, 17.2 и т. 17.7 по-горе се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.
2. В случаите по т.18, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 17.1, 17.2 и т. 17.7 се отнасят и за това физическо лице.
3. **При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.**

**21.** Мерки за доказване на надеждност: Участник, за когото са налице основания по т.17 (чл. 54, ал. 1 от ЗОП), има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по т. 17.3, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

4. е платил изцяло дължимото вземане по чл.128, чл.228, ал.3 или чл.245 от Кодекса на труда.

**22.** Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката. Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата. Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки, няма право да използва предвидената в т.21 възможност за времето, определено с присъдата или акта.

**23.** Възложителят отстранява от процедурата участник, за когото са налице основанията по т.17 (чл. 54, ал. 1 от ЗОП), възникнали преди или по време на процедурата. Възложителят отстранява участник в процедурата когато е обединение от физически и/или юридически лица и за член на обединението е налице някое от основанията за отстраняване.

**V****II. КРИТЕРИИ ЗА ПОДБОР**

**25. Изисквания за годност (правоспособност) за упражняване на професионална дейност**

**25.1.** Участниците трябва да притежават Удостоверение за извършване на строителен надзор по чл. 166, ал. 1, т. 1 от ЗУТ или за чуждестранните участници в процедурата - еквивалентен документ, доказващ правото му да извършва такава дейност, съгласно законодателството на държавата членка в която е установен.

**Удостоверяване:** При подаване на офертата обстоятелството се удостоверява с посочване в ЕЕДОП, Част IV: Критерии за подбор, раздел А. Годност, на данните, посочващи уеб адрес, орган или служба, издаващи документа, точно позоваване на документа и неговата валидност, а за чуждестранни лица съответен еквивалентен документ или удостоверение от компетентен орган на държава – членка на ЕС или на друга държава- страна по Споразумението за ЕИО, съгласно чл. 166, ал. 7 от ЗУТ или декларация за наличието на такава регистрация, допускаща съгласно законодателството на държавата, в която лицето е установено и осъществява дейността си извършване на дейностите обект на настоящата обществена поръчка, придружен с превод на български език.

**Доказване:** При сключване на договора, участникът избран за изпълнител следва да представи валидно към датата на сключване на договора Удостоверение по чл. 167, ал. 1 от ЗУТ.

**26. Икономическо и финансово състояние**

Участниците в обществената поръчка следва да са застраховани за застрахователен риск „Професионална отговорност“, съгласно чл. 171, ал. 1 от Закона за устройство на територията за упражняване на строителен надзор.

**Минимални изисквания:**

Минималната застрахователна сума от 50 000 лв. е съгласно чл. 5, ал. 4, т. 4 от Наредба за условията и реда за задължително застраховане в проектирането и строителството, Приета с ПМС № 38 от 24.02.2004 г.. Застраховката следва да покрива вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията им. Застраховката трябва да е в сила към датата на подаване на офертата.

Изискването за застраховка за професионална отговорност на лицата по чл.171, ал. 1 не се прилага за лице от държава - членка на Европейския съюз, или от друга държава - страна по Споразумението за Европейското икономическо пространство, което се установява на територията на Република България и е предоставило еквивалентна застраховка за професионална отговорност или гаранция в друга държава - членка на Европейския съюз, или в страна по Споразумението за Европейското икономическо пространство.

Професионалната дейност от застрахователната полица трябва да отговаря на предмета на поръчката (четвърта категория строежи).

**Удостоверяване:** При подаване на оферта участниците попълват само съответния раздел в ЕЕДОП, ЧАСТ ІV, раздел Б, като посочват уеб адрес, орган или служба, издаващи документа, точно позоваване на документа (вида на застраховката, стойността и валидността й, както и издателя/застрахователя.)!

**Доказване:** Преди сключването на договора, в съответствие с чл. 67, ал. 5 и чл.112, ал.1, т.2 от ЗОП, участникът, избран за изпълнител, представя заверено копие на валидна застраховка „Професионална отговорност“ за консултант, извършващ строителен надзор с покритие, съответстващо на изискванията в чл.5, ал.3 и ал.4 от Наредбата за условията и реда за задължително застраховане в проектирането и строителството.

Чуждестранните участници, представят заверено копие на еквивалентни застраховки с покритие, съответстващо на обема и характера на поръчката.

**27. Технически и професионални способности**

**Минимални изисквания относими:**

**27.1.** През последните 3 години, считано от датата на подаване на офертата, участникът да има опит в изпълнение на услуги с предмет, идентичен или сходен с този на поръчката.

\* Под услуга с предмет сходен и/или идентичен с този на настоящата поръчка да се разбира упражняване на строителен надзор на обекти за благоустрояване на междублокови пространства и/или паркове и/или зони за отдих.

**Удостоверяване:** При подаване на офертата обстоятелството се удостоверява с посочване в ЕЕДОП, Част IV: Критерии за подбор, раздел В. Технически и професионални способности, на данни за дейности с предмет идентичен или сходен с тази на настоящата обществена поръчка – предмет, стойностите, датите и получателите.

**Доказване:** При сключване на договора, участникът избран за изпълнител следва да представи списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга.

**27.2.** Участникът трябва да разполага с екип от физически лица, чрез които ще упражнява дейността по строителен надзор, които притежават квалификация и правоспособност, но не по-малко от следните специалности:

* Координатор по безопасност и здраве;
* Експерт по контрола на влаганите в строителството материали;
* Архитект;

Всички членове на екипа следва да са със завършено висше образование, с образователно-квалификационна степен "магистър", да имат най-малко 5 години стаж по специалността, съгласно чл. 6, ал. 1, т. 4 от Наредба № РД-02-20-25 от 3 декември 2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор, изм. ДВ. бр.70 от 3 Септември 2019 г. и да са упражнявали строителен надзор по време на строителството на поне един въведен в експлоатация обект с предмет, идентичен или сходен с този на настоящата обществена поръчка.

**\****Под „обект с предмет, идентичен или сходен, с тези на поръчката“ да се разбира упражняване на строителен надзор при изпълнение на СМР на* *обекти за благоустрояване на междублокови пространства и/или паркове и/или зони за отдих.*

**\**Забележка: Едно лице не може да съвместява две или повече длъжности.***

**Удостоверяване:** При подаване на офертата обстоятелството се декларира в съответната част от ЕЕДОП, Част IV: Критерии за подбор, раздел, В. Технически и професионални способности, Образователна и професионална квалификация, като се посочват данни за образователно-квалификационна степен, допълнителна квалификация и специфичен опит.

**Доказване:** При сключване на договора, участникът избран за изпълнител следва да представи Списък на експертите, съобразно декларираното в ЕЕДОП, заедно с доказателство за придобита образователно- квалификационна степен и професионален опит.

При участие на обединения, които не са юридически лица, съответствието с горепосочените критерии за подбор се доказва от обединението участник, а не от всяко от лицата, включени в него, с изключение на съответната регистрация или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

***\* Участник които не е доказал липсата на основанията за отстраняване и съответствието си с критериите за подбор ще бъде отстранен от участие.***

Участниците следва да имат предвид, че при изпълнение на поръчката следва да използват посочените от тях в офертата експерти. Всяка промяна следва да бъде мотивирана и одобрена от Възложителя.

**28.** Участниците могат да се позоват на **капацитета на трети лица**, независимо от правната връзка между тях, по отношение на критериите, свързани с икономическото и финансово състояние, техническите и професионалните способности.

По отношение на критериите, свързани с професионална компетентност и опит за изпълнение на поръчката, кандидатите или участниците могат да се позоват на капацитета на трети лица, само ако тези лица, ще участват в изпълнението на частта на поръчката, за която е необходим този капацитет.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

Възложителят изисква от кандидата или участника да замени посоченото от него трето лице, ако то не отговаря на някое условие по чл.65, ал.4 от ЗОП, поради подмяна в обстоятелства преди сключване на договора за обществена поръчка.

**29.** Участниците в поръчката посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Съгласно чл.66, ал.2 от ЗОП подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

##### **ПРИ ПОДАВАНЕ НА ОФЕРТАТА УЧАСТНИКЪТ ДЕКЛАРИРА ЛИПСАТА НА ОСНОВАНИЯТА ЗА ОТСТРАНЯВАНЕ И СЪОТВЕТСТВИЕ С КРИТЕРИИТЕ ЗА ПОДБОР ЧРЕЗ ПРЕДСТАВЯНЕ НА ЕДИНЕН ЕВРОПЕЙСКИ ДОКУМЕНТ ЗА ОБЩЕСТВЕНИ ПОРЪЧКИ (ЕЕДОП) С ПРЕДОСТАВЯНЕ НА СЪОТВЕТНАТА ИНФОРМАЦИЯ, ИЗИСКВАНА ОТ ВЪЗЛОЖИТЕЛЯ – попълват се само съответните ЧАСТИ, РАЗДЕЛИ И ТОЧКИ, СЪОТВЕТСТВАЩИ НА МИНИМАЛНИТЕ ИЗИСКВАНИЯ НА ВЪЗЛОЖИТЕЛЯ!**

1. Когато участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.
2. **Възложителят може да изисква от участниците по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата**.
3. Възложителят няма право да изисква документи, до които има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки.

**VI****II. ИЗИСКВАНИЯ И УКАЗАНИЯ ЗА ПОДГОТОВКА НА ОФЕРТАТА**

**Изисквания към документите:**

1. Всички документи се представят в един екземпляр - оригинал.
2. Всички представени в офертата документи трябва да са изготвени на български език. В случай, че документите се представят на език, различен от български език, следва да бъдат придружени с превод на български език.
3. При изготвяне на офертата не се допускат никакви вписвания между редовете, изтривания или корекции, освен ако са заверени с подпис и печат на представляващия или лицето, упълномощено от участника да го представлява.
4. Когато са представени копия на документите, същите следва да са заверени с подпис и печат от съответния участник с текст „Вярно с оригинала“.
5. Участниците нямат право да предлагат варианти на офертите.

**Изисквания за изготвяне на офертата.**

**39.** Представената оферта трябва да има срок на валидност 180 календарни дни, считано от датата на подаване на офертата за участие в поръчката.

**40.** Офертата за участие в процедурата следва да бъде изготвена на български език и подписана от представляващия участника или от изрично упълномощено от него лице. В случай, че се подписват от пълномощник следва да се представи и документ за упълномощаване за изпълнение на такива функции.

**41.** Офертата включва техническо и ценово предложение.

**42.** Ценовото предложение се представя в съответствие с приложения към документацията образец в запечатана непрозрачна опаковка. При несъответствие с цифровата и изписаната с думи цена на ценовото предложение ще се взема предвид изписаната словом.

**43.** Съдържание на офертите

**43.1.** Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя. Документите се представят в запечатана непрозрачна опаковка, върху която се посочват:

**43.2.** Наименованието на участника, включително участниците в обединението, когато е приложимо;

**43.3.** Адрес за кореспонденция, телефон и по възможност - факс и електронен адрес;

**43.4.** Наименованието на поръчката, за която се подават документите.

Опаковката включва документите по чл. 39, ал. 2 и ал. 3, т. 1 от ППЗОП, както и отделен запечатан непрозрачен плик с надпис „Предлагани ценови параметри“, който съдържа ценовото предложение по чл. 39, ал. 3, т. 2 от ППЗОП

**44.** Папка № 1 „ЗАЯВЛЕНИЕ“, която включва най-малко следните документи:

1. Опис на представените документи - Образец № 1

2. Електронен Единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката - Образец № 2;

3. Документи на трети лица и/или подизпълнители, когато е приложимо;

4. Документи за доказване на предприетите мерки за надеждност, когато е приложимо;

5. Документите по чл. 37, ал. 4 от ППЗОП , когато е приложимо.

**45.** Папка № 2 „ОФЕРТА“ , която включва:

Техническо предложение за изпълнение на поръчката - Образец № 3, съдържащо обяснителна записка в съответствие с Техническата спецификация и изискванията на Възложителя.

Към Техническото предложение, участниците следва да представят Програма за изпълнение на поръчката, в която да представят:

**Последователност и взаимообвързаност на предлаганите дейности** – в тази част от офертата всеки Участник следва да посочи последователността и взаимообвързаността на предвидените от него дейности в зависимост от представения технологичен подход за постигането на целите на договора, включително чрез определяне на тяхната продължителност. Следва да се обхванат всички дейности, необходими за изпълнението предмета на поръчката, отчитайки времето за подготвителните дейности преди стартиране на строителството, дейностите по контрол върху изпълнението на строително-монтажните работи, въвеждането на обекта в експлоатация, както и всички други дейности, необходими за постигане целите на договора и ключови моменти свързани с постигането на целите на договора и очакваните резултати.

**Организация на екипа** с посочени задълженията и отговорностите на членовете на екипа, комуникация вътре в екипа и с останалите участници в строителния процес. Ключовите специалисти трябва да присъстват на обекта ежедневно, съобразно ангажиментите им по време на строителния процес за целия строителен период. Описание, последователност и координация на дейностите, осигуряващи в максимална степен законосъобразността и качеството при извършване на строително-монтажните работи. Вид, периодичност и съдържание на документите отчитащи законосъобразността на изпълняваните СМР и напредъка на проекта.

Участниците следва да посочат начините за осигуряване на качество по време на изпълнението на договора.

Програмата следва да отговаря на изискванията на Възложителя, на действащото законодателство, на съществуващите технически изисквания и стандарти, и да е съобразена с конкретната поръчката.

**46. Отделен запечатан непрозрачен плик** с надпис "**Предлагани ценови параметри**" който съдържа **Ценово предложение на участника** – Образец № 4, съдържащо предложението на участника относно цената за изпълнение.

***ВАЖНО!*** Извън плик с наименование „Предлагани ценови параметри“ не трябва да са посочени ценови елементи и/или ценово предложение и/или други данни, водещи до възможност да се узнае ценовото предложение на участника, като в противен случай офертата ще бъде отстранена от участие.

**IX. СРОК ЗА ПОДАВАНЕ НА ОФЕРТИТЕ**

**47.** Офертите следва да бъдат получени при възложителя в срока, определен за подаване на офертите, посочен в обявлението.

**48.** Възложителят не се ангажира да съдейства за пристигането на офертата на адреса и в срока, определен от него. Рискът от забава или загубване на офертата е за участника.

**49.** Възложителят няма да приема за участие в процедурата и ще връща незабавно на участниците оферти, които са представени след изтичане на крайния срок за получаване или са представени в незапечатана или скъсана обща опаковка, като тези обстоятелства се отбелязват в регистъра за получени оферти за участие в настоящата обществена поръчка.

**50.** До изтичане на срока за подаване на офертите всеки участник в процедурата може да промени, допълни или оттегли офертата си.

**51.** Подаването на офертата задължава участниците да приемат напълно всички изисквания и условия, посочени в тази документация при спазване на Закона за обществените поръчки (ЗОП) и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

**52.** Участниците предават офертите си в запечатана непрозрачна опаковка с надпис:

|  |
| --- |
| **ДО****Община Панагюрище**Гр. Панагюрище пл. „20-ти април“ №13**ОФЕРТА****ЗА УЧАСТИЕ В ОБЩЕСТВЕНА ПОРЪЧКА С ПРЕДМЕТ:****„Упражняване на строителен надзор при изпълнението на обект „Благоустрояване на жк. „Оптикоелектрон“ II, кв. 145, гр. Панагюрище“ – етап II“**Наименование на участника: Участници в обединението *(когато е приложимо):*Адрес за кореспонденция, телефон: Факс(по възможност) и електронен адрес: ……………………………. |

**53.** Желаещите да участват в процедурата за възлагане на обществената поръчка подават лично или чрез упълномощено лице или по поща/куриерска служба офертите в Деловодството на Община Панагюрище, в установеното работно време, но не по-късно от крайната дата и час, указани в Обявлението за процедурата и/или съгласно обявлението за изменение (ако има такова).

**54.** При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

**55.** Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

**56.** Когато към момента на изтичане на крайния срок за получаване на офертите пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. Не се допуска приемане на заявления за участие или оферти от лица, които не са включени в списъка.

**57.** Получените оферти се предават на председателя на комисията, за което се съставя протокол, съдържащ данни за подателя на офертата, номер, дата и час на получаването й и причините за връщане на офертата, когато е приложимо. Протоколът се подписва от предаващото лице и от председателя на комисията.

**Х.РЕД И УСЛОВИЯ ЗА ПРОВЕЖДАНЕ НА ПУБЛИЧНО СЪСТЕЗАНИЕ**

**58.** Разглеждането и оценката на офертите се осъществява от комисия, назначена от Възложителя.

1. Комисията за разглеждане и оценка на офертите започва работа след получаване на представените оферти и протокола за предаване на офертите на председателя на комисията.
2. Получените оферти се отварят на датата, посочена в обявлението на обществената поръчка, на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.
3. Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява за наличието на отделен запечатан плик с надпис „Предлагани ценови параметри“.
4. Най-малко трима от членовете на комисията подписват техническото предложение и плика с надпис „Предлагани ценови параметри“. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“.
5. След извършване на горните действия приключва публичната част от заседанието на комисията.

**64.** Комисията разглежда документите за съответствие с изискванията към
личното състояние и критериите за подбор, поставени от възложителя, и съставя
протокол.

1. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по т. 64 и изпраща протокола на всички участници в деня на публикуването му в Профила на купувача.
2. В срок до 5 работни дни от получаването на протокола по т. 64 участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.
3. Възможността по т. 65 се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.
4. След изтичането на срока по т. 65 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.
5. При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.
6. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Комисията разглежда допуснатите оферти и проверява за тяхното съответствие с предварително обявените условия.
7. Ценовото предложение на участник, чиято оферта не отговаря на изискванията на възложителя, не се отваря.
8. Не по-късно от два работни дни преди датата на отваряне на ценовите предложения комисията обявява чрез съобщение в профила на купувача датата, часа и мястото на отварянето. Комисията обявява резултатите от оценяването на офертите по другите показатели, отваря ценовите предложения и ги оповестява.
9. Комисията класира участниците по степента на съответствие на офертите с предварително обявените от възложителя условия.
10. Комисията съставя протокол за извършване на подбора на участниците, разглеждането, оценката и класирането на офертите. Възложителят утвърждава протокола по реда на чл. 106 от ЗОП. В 10-дневен срок от утвърждаване на протокола Възложителя издава решение за определяне на изпълнител или за прекратяване на процедурата.
11. Процедурата завършва с решение по чл. 181, ал. 6 от Закона за обществените поръчки.

**XI. ДОГОВОР ЗА ОБЩЕСТВЕНА ПОРЪЧКА. ДОГОВОР ЗА ПОДИЗПЪЛНЕНИЕ**

1. Възложителят сключва с определения изпълнител писмен договор за обществена поръчка, при условие че при подписване на договора определеният изпълнител изпълни условията на чл. 112, ал. 1 от Закона за обществените поръчки.
2. Възложителят не сключва договор, когато участникът, класиран на първо място:
	1. откаже да сключи договор;
	2. не изпълни някое от условията по т. 65, или
	3. не докаже, че не са налице основания за отстраняване от процедурата.
3. Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.
4. Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител в хипотезата на 112, ал. 7 от ЗОП.
5. Изпълнителите сключват договор за подизпълнение с подизпълнителите, посочени в офертата.
6. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 14 от ЗОП.

**71.** Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**XII. ГАРАНЦИЯ ЗА ИЗПЪЛНЕНИЕ**

**72.** За сключване на договора за обществената поръчка избраният изпълнител предоставя гаранция за изпълнение на договора в размер на 3% (три процента) от стойността на договора без ДДС.

**73.** Гаранцията за изпълнение се предоставя в една от следните форми:

1. парична сума, която следва да бъде преведена по сметка:

 IBAN: BG 75RZBB91553320057007,

 ВIC : RZBBBGSF

 Банка: РАЙФАЙЗЕН БАНК

 Община Панагюрище

1. банкова гаранция;
2. застраховка, която обезпечава изпълнението чрез покритие на отговорността на изпълнителя.

**74.** Гаранцията по т. 73.1 или т. 73.2 може да се предостави от името на изпълнителя за сметка на трето лице - гарант.

**75.** Участникът, определен за изпълнител, избира сам формата на гаранцията за изпълнение.

**76.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**77.** Участникът, определен за изпълнител на обществена поръчка, представя оригинал на банковата гаранция или застраховката, или оригинал на платежния документ за внесената по банков път гаранция за изпълнение на договора преди подписването на самия договор. Гаранцията за изпълнение, преведена по банков път, следва да е постъпила реално в банковата сметка на възложителя не по-късно от датата на сключване на договора за обществената поръчка.

**78.** Условията и сроковете за задържане или освобождаване на гаранцията за изпълнение се уреждат в договора за обществена поръчка.

**XIII. ИЗЧИСЛЯВАНЕ НА СРОКОВЕ**

**79.** Сроковете, посочени в тази документация се изчисляват, както следва:

* когато срокът е посочен в дни, той изтича в края на последния ден на посочения период;
* когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

**80.** Сроковете в документацията са в календарни дни. Когато срокът е в работни дни, това е изрично указано при посочването на съответния срок.

**По неуредените въпроси от настоящата документация ще се прилагат разпоредбите на Закона за обществените поръчки, Правилника за прилагана на Закона за обществените поръчки и действащото българско законодателство.**

*Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и са относими към предмета на поръчката, както следва:*

**Относно задълженията, свързани с данъци и осигуровки:**

**Национална агенция по приходите (НАП):**

адрес на Централното управление: гр. София - 1000, бул. „Дондуков” 52;

информационен телефон: 0700 18 700;

[Информационен телефон на НАП - 0700 18 700](https://nap.bg/page?id=178)

Електронни адреси на НАП:

infocenter@nra.bg –  обща информация; nap@nra.bg   -  само за кореспонденция, подписана с електронен подпис

**Национален осигурителен институт (НОИ):**

адрес на Централното управление:

гр. София - 1303, бул. "Александър Стамболийски"№ 62-64;

Контактен център (телефон): 0700 14 802; факс: 02 926 14 40; официална интернет страница: [www.nssi.bg](https://www.google.com/url?sa=t&rct=j&q=&esrc=s&source=web&cd=1&cad=rja&uact=8&ved=2ahUKEwj93MCH45XhAhVKwsQBHXTFCpIQFjAAegQIABAB&url=http%3A%2F%2Fwww.nssi.bg%2Feservicesbg%2Freports%2Freportsbulstat&usg=AOvVaw0Vhx2ICiWLaQf8KPUI8_b-)

**Относно задълженията, свързани с опазване на околната среда:**

Министерство на околната среда и водите: адрес на централната сграда, в която е разположен отдел „Канцелария“ (предоставяне на информация, подаване на документи за извършване на административни услуги и деловодство):

 гр. София - 1000, бул. “Кн. Мария Луиза“ № 22, партер; телефон: 02 940 60 00; факс: 02 980 35 48;

 официална интернет страница: http://www. moew. government.bg; ел. адрес: edno\_gishe@moew.government.bg

**Относно задълженията, свързани със закрила на заетостта и условията на труд:**

**Министерство на труда и социалната политика:**

адрес за кореспонденция: град София - 1051, ул. Триадица № 2; телефон (център за обаждания): 0800 88 001; факс: 02 988 44 05; официална интернет страница: http://www. mlsp. government. bg

**Изпълнителна агенция „Главна инспекция по труда“:**

адрес: гр. София - 1000, бул. "Княз Ал. Дондуков" № 3; горещ телефон (за консултации): 0700 17 670; официална интернет страница: http://www.gli.government.bg